पंजाब में लुधियाना के ग्यासपुरा की वेलटेक गैस फैक्ट्री में गैस रिसाव हो गया।
Channel: Arth Parkash TV
Date: 01/11/2022

पंजाब में लुधियाना के ग्यासपुरा की वेलटेक गैस फैक्ट्री में गैस रिसाव हो गया। हादसा वॉल्व फटने से हुआ। गैस के कारण साथ में लगती एक फैक्ट्री के 5 कर्मचारी बेहोश हो गए। उन्हें उपचार के लिए सिविल अस्पताल ला गया है।

हादसा सुबह करीब 8 बजे हुआ। हादसे के वक्त फैक्ट्री में 2 कर्मचारी मौजूद थे, जो वॉल्व फटते ही बाहर आ गए। इसके बाद गैस हवा में फैल गई। इससे साथ में लगती एक फैक्ट्री के कर्मचारी बेसुध हो गए।हादसे की जानकारी मिलते ही मैनेजर फैक्ट्री में पहुंचा और किसी तरह उस रिसाव को बंद किया। वहीं गैस लीक होने के बाद इलाके में अफरा-तफरी मच गई। सूचना मिलने के बाद मौके पर पहुंची पुलिस ने इलाके को सील कर दिया। बेसुध कर्मचारी को अस्पताल पहुंचाया गया।बेहोश कर्मचारियों को सिविल अस्पताल लाया गया है।फैक्ट्री में NDRF की टीम भी पहुंच गई है। इसके साथ मौके पर जिला प्रशासन भी मौजूद है। फिलहाल हालात पर काबू पा लिया गया है।
बेसुध हुए वर्करों की पहचान दिनेश,एम.डी सज्यान,कुंदर कुमार, सनी और दाहोर राय के रूप में हुई। पीड़ितों ने बताया कि गैस का रिसाव होने से एकदम गला सुखने लगा और ऐसा लग रहा था सांस आनी बंद हो गई। किसी तरह उन्होंने खुद को संभाला और उनके साथी ही उन्हें अस्पताल ले गए। पीड़ितों मुताबिक एंबुलेंस को फोन भी किया गया लेकिन कोई एंबुलेंस मौके पर नहीं पहुंची।
#breakingnews #headlines #viralvideo #latestnews #arthprakashnews